Priit Karm
Priit Karm (sündinud 10. juunil 1967) on eesti näitleja ja lavastaja. Ta lõpetas 1985. aastal Tartu 7. Keskkooli, osales 1985. aastal ka Vanemuise draamastuudios. Aastail 1985–87 õppis inglise ja 1989–91 eesti filoloogiat Tartu Ülikoolis, lõpetas 2004. aastal teoloogia erialal. Aastatel 2005–2006 täiendas end vahetusüliõpilasena Suurbritannias Rose Bruford College of Theatre and Performance’is, 2006. aastal sai Eesti Muusikaakadeemia Kõrgemas Lavakunstikoolis teatrimagistri kraadi.